open-index/open-wikipedia-markdown huggingface dataset:
Էլի Ժոզեֆ Կարտան

**Էլի Ժոզեֆ Կարտան** (, ), ֆրանսիացի մաթեմատիկոս։ Փարիզի Գլխավոր Ասամբլեայի անդամ։

1891 թվականին ավարտել է Բարձրագույն նորմալ դպրոցը։ 1912 թվականին դարձել է Փարիզի համալսարանի պրոֆեսոր։ Հիմնական աշխատանքները վերաբերում են անընդհատ խմբերի, դիֆերենցիալ հավասարումների տեսություններին, դիֆերենցիալ երկրաչափությանը։ 1894 թվականին հիմնել է Լիի խմբերի հանրահաշվական տեսությունը, 1913 թվականին կառուցել է Լիի կիսապարզ խմբերի ներկայացումների տեսությունը, հետագայում Լիի խմբերը կապել է դիֆերենցիալ երկրաչափության և տոպոլոգիայի հետ։ 1899 թվականից 1902 թվականներին ստեղծել է, այսպես կոչված, արտաքին ձևերի տեսությունը, որը նրան հնարավորություն տվեց լուծել Պֆաֆի հավասարումների համատեղության հարցը։ Բազմաչափ տարածությունների դիֆերենցիալ երկրաչափությունում կառուցել է աֆինական, պրոյեկտիվ և կոնֆորմ կապակցվածություններ ունեցող ընդհանրացված տարածություններ, տվել է շարժական ռեպերի ընդհանուր մեթոդը, որը արտաքին ձևերի մեթոդի հետ երկրաչափական պրոբլեմների լուծման արդյունավետ միջոց է։

## Ծանոթագրություններ

Կատեգորիա:Ֆրանսիացի մաթեմատիկոսներ
Կատեգորիա:Մաթեմատիկոսներ այբբենական կարգով
Կատեգորիա:Լոնդոնի թագավորական միության արտասահմանյան անդամներ
Կատեգորիա:Ֆրանսիայի գիտությունների ակադեմիայի անդամներ
Կատեգորիա:Ֆրանսիացի ֆիզիկոսներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ
Կատեգորիա:Լոնդոնի թագավորական ընկերության անդամներ
Կատեգորիա:Նիդերլանդների արվեստի և գիտությունների թագավորական ակադեմիայի անդամներ
Կատեգորիա:19-րդ դարի ֆրանսիացի մաթեմատիկոսներ
Կատեգորիա:ԱՄՆ-ի գիտությունների ազգային ակադեմիայի անդամներ
Կատեգորիա:Ֆրանսիացի գիտնականներ
Զաք Ռենդոլֆ

**Զաքարի Ռենդլոֆ** (անգլ.՝ *Zachary Randolph*, ), ամերիկացի նախկին բասկետբոլիստ, ծանր հարձակվող։ Առավել նշանակալի ակումբային կարիերա է ունեցել Բասկետբոլի ազգային ասոցիացիայի (NBA) «Պորտլենդ Թրեյլ Բլեյզերս» և «Մեմֆիս Գրիզլիս» ակումբում՝ որպես ծանր հարձակվող։

Ծնվել է Մերիոն բնակավայրում (Ինդիանա նահանգ)։ Դպրոցական կարիերան անցկացրել է Մերիոնի ավագ դպրոցում, որից հետո հանդես է եկել Միչիգանի նահագային համալսարանի բասկետբոլային թիմում։ Համալսարանում մեկ կիսամյակ անցկացնելուց հետո ընտրվել է 2001 թվականի NBA դրաֆթի առաջին ռաունդի 19-րդ ընտրությամբ՝ «Պորտլենդ Թրեյլ Բլեյզերսի» կողմից։

Մասնագիտական կարիերայի ընթացքում երկու անգամ ճանաչվել է NBA աստղ (All-Star), ընդգրկվել «All-NBA» խորհրդանշական հավաքականում, ինչպես նաև 2003-04 մրցաշրջանի ավարտին արժանացել ամենակատարելագործված բասկետբոլիստի մրցանակին։

## Ծանոթագրություններ

## Արտաքին հղումներ
* Էջը NBA.com կայքում
* Էջը Բասկետբոլ-ռեֆերենսում 

:Կատեգորիա:Սակրամենտո Քինգսի բասկետբոլիստներ

Կատեգորիա:1981 ծնունդներ
Կատեգորիա:Ամերիկացի բասկետբոլիստներ
Կատեգորիա:Հուլիսի 16 ծնունդներ
Կատեգորիա:Պորտլենդ Թրեյլ Բլեյզերսի բասկետբոլիստներ
Կատեգորիա:Նյու Յորք Նիքսի բասկետբոլիստներ
Կատեգորիա:Լոս Անջելես Կլիպերսի բասկետբոլիստներ
Կատեգորիա:Մեմֆիս Գրիզլիսի բասկետբոլիստներ
Ալեքսանդր Կարպինսկի

**Կարպինսկի Ալեքսանդր Պետրովիչ** (), ռուս խորհրդային երկրաբան, հասարակական գործիչ։

1866 թվականին ավարտել է Պետերբուրգի լեռնային ինստիտուտը։ 1877-1896 թվականներին՝ նույն ինստիտուտում պրոֆեսոր։ Ակտիվորեն մասնակցել է երկրաբանական կոմիտեի կազմակերպմանը (1882), աշխատել որպես ավագ երկրաբան, տնօրեն (1885-1903) և պատվավոր տնօրեն (1903-1929)։ 1917 թվականին Կարպինսկին ընտրվել է Պետերբուրգի ԳԱ նախագահ և մեծ դեր խաղացել ԳԱ վերակառուցման ու երկրի արտադրողական ուժերի ուսումնասիրության հարցում։ Կազմել է Ուրալի և ՍՍՀՄ եվրոպական մասի երկրաբանական քարտեզները։ 1900 թվականին, Փարիզում, 8-րդ Միջազգային երկրաբանական կոնգրեսում հանդես է եկել ապարների դասակարգման և անվանակոչման սկզբունքների մասին զեկուցումով։ 1899-1936 թվականներին եղել է Համամիութենական միներալոգիական ընկերության նախագահ։ ՍՍՀՄ ԳԱ 1946 թվականին սահմանել է Կարպինսկու անվան մրցանակ և ոսկե մեդալ երկրաբանության բնագավառի ակնառու աշխատությունների համար։ Կարպինսկու անվամբ են կոչվում քաղաք Սվերդլովսկի մարզում, Պարամուշիր կղզու (Կուրիլյան կղզիներ) հրաբուխը, ՍՍՀՄ ԳԱ Լենինգրադի երկրաբանական թանգարանը։ Թաղվել է Կարմիր հրապարակում, Կրեմլի պարսպի մոտ։

## Ծանոթագրություններ

Կատեգորիա:Խորհրդային երկրաբաններ
Կատեգորիա:1847 ծնունդներ
Կատեգորիա:1936 մահեր
Կատեգորիա:ԽՍՀՄ ԳԱ իսկական անդամներ
Կատեգորիա:Անձինք նամականիշերի վրա
Կատեգորիա:Ռուս հասարակական գործիչներ
Կատեգորիա:Ռուս հնէաբաններ
Կատեգորիա:Սանկտ Պետերբուրգի գիտությունների ակադեմիայի իսկական անդամներ
Կատեգորիա:Ռուս երկրաբաններ
Կատեգորիա:Ռուս հանքաբաններ
Կատեգորիա:Ռուսաստանի գիտությունների ակադեմիայի անդամներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Սուրբ Ստանիսլավի 1-ին աստիճանի շքանշանի ասպետներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Կատեգորիա:Ռուս գիտնականներ
Իրանական Քուրդիստան

մինի|Իրանական Քուրդիստանի քարտեզը
[մինի|280x280փքս|Քրդերը նշում են [Նովրուզ|Նովրուզը Իրանական Քրդստանում 2024 թվականին]]
**Իրանական Քուրդիստան** կամ **Արևելյան Քուրրդիստան** (քրդ․՝ کوردستانی ئێران Kurdistanî Iran), ոչ պաշտոնական անվանումներ են հյուսիսարևմտյան Իրանի այն հատվածների համար, որոնք ունեն կա՛մ մեծամասնական, կա՛մ զգալի թվով քուրդ բնակչություն։ Աշխարհագրորեն, այն ներառում է Արևմտյան Ադրբեջանի, Քուրդիստանի, Քերմանշահի, Իլամի և Համադանի նահանգները և Լոռեսթան օսթանը։

Ընդհանուր առմամբ, քրդերը կազմում են Իրանի ընդհանուր բնակչության մոտ 10%-ը, և նրանց գրեթե բոլորը երկլեզու են՝ տիրապետելով իրենց էթնիկ լեզվին և պարսկերենին։ Ըստ 2006 թվականին անցկացված վերջին մարդահամարի, Իրանում քրդերով բնակեցված չորս հիմնական նահանգներում՝ Արևմտյան Ադրբեջանում, Քերմանշահում, Քուրդիստանում և Իլամում, բնակչության ընդհանուր թիվը կազմում էր 6,730,000։ Քրդերն ընդհանուր առմամբ հյուսիսարևմտյան Իրանը (Արևելյան Քուրդիստան) համարում են Մեծ Քուրդիստանի չորս մասերից մեկը, որի կազմում են նաև հարավարևելյան Թուրքիայի (Թուրքական Քուրդիստան), հյուսիսային Սիրիայի (Սիրիական Քուրդիստան) և հյուսիսային Իրաքի (Իրաքյան Քուրդիստան) մասերը։

Ավանդական Քուրդիստանի տարածաշրջանից դուրս, քրդերի զգալի մեկուսացված համայնք է բնակվում հյուսիսարևելյան Իրանում, Իրանական Քուրդիստանից մոտ 1000 կմ հեռավորության վրա։ Նրանք հայտնի են որպես Խորասանի քրդեր և խոսում են Քուրմանջի բարբառով, ի տարբերություն արևմտյան Իրանի քրդերի։

## Ծանոթագրություններ
մինի

## Տես նաև
*Իրաքյան Քուրդիստան
*Սիրիական Քուրդիստան
*Թուրքական Քուրդիստան
*Քրդեր

## Արտաքին հղումներ
*https://dspace.mit.edu/handle/1721.1/32585 Ethnic groups and the state ։ Azaris, Kurds and Baluch of Iran
*http://www.jamestown.org/tm/ 
*http://www.pdk-iran.org/english/doc/unhrc_iran_2002_minorities.htm Kurdistan
*http://www.kurdistanica.com/ KURDISTANICA.com

Կատեգորիա:Բաժանված տարածաշրջաններ
Կատեգորիա:Իրանի վարչական բաժանում
Կատեգորիա:Քուրդիստան
Կարտինգ

մինի
**Կարտինգ**, **քարթինգ** (), մրցարշավ առանց կախոցների փոքր ավտոմոբիլներով՝ կարտերով։ Կարտինգի երթուղիներն աչքի են ընկնում տարբեր շառավիղների մեծ թվով աջ և ձախ ոլորապտույտներով։ Երթուղու երկարությունը պետք է լինի 600—1200 մ, լայնությունը՝ 8—10 մ, ուղիղ հատվածների երկարությունը՝ 100 մ։

Հայաստանում կարտինգ մարզաձևով զբաղվում են 1963-ից, հանրապետական առաջին առաջնությունը անցկացվել է 1964-ին, Երևանում։ Հայ մարզիկներից հայտնի են ԽՍՀՄ չեմպիոններ, ԽՍՀՄ սպորտի վարպետներ է. Սրապիոնյանը, Ս. Բայբուրթյանը, Ա. Խաչատրյանը։

## Kart racing խաղեր
Kart racing խաղերը, որը հայտնի է նաև, որպես cart racing խաղեր կամ go-kart racing խաղեր, մրցույթային վիդեո֊խաղերի ենթաժանր է։Kart racing խաղերը հեշտացնում են ղեկավարելու մեխանիկաները, մինչդեռ պարունակում են յուրահատուկ և անսովոր ուղիների դիզայն, խոչընդոտներ և ավտոմոբիլային մարտական գործողություններ:Չնայած այս ժանրը առաջացել է 1970֊1980 ական թվականներին, 1992 թվականի Սուպեր Մարիո kart֊ը դիտվում է այս ժանրի պիոները, և Մարիո kart սերիաները համարվում են այս արտոնության սկիզբ։Հայտնի արտոնությունները նույնպես սկսեցին ստեղծել այդ տեսակի խաղեր, որոնք պարունակում են իրենց թալիսմաները։

## Մեխանիկա և հատկություններ
Kart racing խաղերը հայտնի են իրենց պարզեցված ղեկավարելու մեխանիկաներով, մինչդեռ ավելացնում է խոչընդոտներ, յուրահատուկ ուղիների դիզայն և տարբեր գործողության էլեմենտներ։ Այս ժանրը հայտնի է նաև իր բազմազան հերոսներով,որոնք հայտնի են պլատֆորմային խաղերից կամ հեռուսատացույցով ցույցադրվող մուլտֆիլմներից, որպես ավտոմեքենայի վարորդ՝անսովոր ավտոմեքենայի դիզայներով։ 
Այս ժանրի խաղերում խաղացողին իրավունք է տրվում նետել ռումբեր այլ խաղացողների վրա, հավաքել առարկաներ առավելություն ստանալու համար,կամ կատարել յուրահատուկ տեխնիկաներ արագություն ստանալու համար։

## Պատմություն
Սուպեր Մարիո Kart-ը համարվում է kart ժանրի առաջին խաղը, իրականացնելով մարտական գործողությունները մրցույթների մեջ։ Այն ավելի դանդաղ էր, քան մյուս մրցույթները, այդ ժամանակվա համակարգի սահմանափակումների պատճառով։Այդ խաղ֊մշակողներին հուշեց ստեղծել kart խաղերի թեման։ Այդ ժամանակից աշխարհ լույս են տեսել 50 kart խաղեր։

Կատեգորիա:Ավտոսպորտ
Կատեգորիա:Ամերիկյան հայտնագործություններ
Կարստ (սարավանդ)

մինի
**Կարստ**, **Կրաu** (, ), կրաքարային սարավանդ Սլովենիայի հարավարևմտյան և Իտալիայի հյուսիս-արևելյան սահմանների մոտ, Իստրիա թերակղզուց հյուսիս։ Բարձրությունը՝ 643 մ (Տրստել լեռ)։ Զարգացած է կարստային ռելիեֆը։ Մակերեսային հոսքը և բուսածածկը գրեթե բացակայում է։ Գետահովտային արգավանդ հողերում մշակում են խաղող։ Այստեղ է գտնվում աշխարհի նշանավոր Պոստոյնսկա-Յամա քարայրը։ Պոստոյնա քաղաքում է գտնվում քարայրերի ուսումնասիրման ինստիտուտը։ 

Կատեգորիա:Սլովենիայի աշխարհագրություն
Կատեգորիա:Իտալիայի աշխարհագրություն
Պարկավորներ

**Պարկավորներ**, (), կաթնասունների կարգ։ Ընդգրկում է 9 ընտանիք՝ պարկամկներ, գիշատիչ պարկավորներ, պարկավոր մրջնակերներ, պարկավոր փորսուղներ, պարկավոր խլուրդներ, ցենոլեստներ, մագլցող պարկավորներ, վոմբատներ և կենգուրուներ կամ ցատկող պարկավորներ։

## Կազմություն
Մարմնի երկարությունը 4-10 սանտիմետրից (տափակագլուխ պարկավոր մկներ) մինչև 75-160 սմ է (մոխրագույն կենգուրու)։ Արտաքին տեսքը խիստ բազմազան է։ Պոչը սովորաբար լավ զարգացած է, մորթին՝ խիտ, փափուկ, երբեմն՝ քիստամազերով։ Պարկավորներին բնորոշ են հետանցքային գեղձերը։ Տեսակների մեծամասնության էգերն օժտված են իրենից մաշկի ծալք ներկայացնող պարկով, որտեղ պահում են ձագերին։ Տարբեր պարկավորների մոտ պարկը կարող է բացվել դեպի առաջ, ետ, երբեմն այն առաջանում է կողքային փոքր ծալքերից կամ բացակայում է։ Պտուկները (2-6) բացվում են պարկի մեջ, պարկ չունեցող տեսակներինը (մինչև 25) տեղադրված են մարմնի կողքերում։ Մարմնի ջերմաստիճանը 34-36°C է։

## Տարածում
Տարածված են Ամերիկայում (պարկամկներ, ցենոլեստներ), Ավստրալիայում ու շրջակա կղզիներում (մնացած ընտանիքները)։ Ամենապարզունակ պարկավորները պարկամկներն են, որոնցից սկիզբ են առնում մյուսները։ Հարմարվածության բազմազանությամբ քիչ են զիջում ընկերքավորներին․ ապրում են ամենաբազմազան պայմաններում։

## Սնունդ
Սնվում են բույսերով, ցամաքային ողնաշարավորներով, միջատներով, շատ տեսակներ ամենակեր են։ Բազմանում են տարեկան մեկ կամ մի քանի անգամ։ Հղիությունը 8-40 օր է։ Ծնվում են թերաճ, 0, 5-3 սմ երկարությամբ ձագեր, որոնք ծնվելուց անմիջապես հետո տեղավորվում են մոր պարկում և կախվում պտուկներից։ Ձագերը կաթով սնվում են ավելի քան 2 ամիս, իսկ պարկի մեջ մնում են մինչև 8 ամիս։ Պարկ չունեցող տեսակները ձագերին կրում են մեջքին։ Պարկավորների տնտեսական նշանակությունն աննշան է։ Որոշ խոշոր պարկավորների որսում են մսի և մորթու համար։ Առանձին տեսակների քանակը խիստ կրճատվել է, 23 տեսակ գտնվում է ոչնչացման եզրին և գրանցված է «Կարմիր գրքում»։

## Պարկավորների տեսակներ
# Հյուսիսային պարկամուկ,
# գաճաճ պարկամուկ,
# պարկավոր կզաքիս,
# մեծ պարկավոր խլուրդ,
# պարկավոր մրշնակեր,
# պարկավոր լողորդ,
# կրնկագնաց,
# պարկավոր արջ,
# գաճաճ սավսանասկյուռ,
# մեծ մոխրագույն կենգուրու,
# ծառաբնակ կենգուրու,
# շերտավոր կենգուրու,
# գաճաճ շերտավոր կուսկուս,
# ճագարային բանդիկուտ,
# շերտավոր բանդիկուտ,
# պարկավոր ճագարամուկ,
# պարկավոր հրեշ,
# շերտավոր կուսկուս,
# պարկավոր գայլ,
# թասմանյան վոմբաա

Կատեգորիա:Պարկավորներ
Թուրքական Քուրդիստան

[right|250px|thumb|Ներկայիս Թուրքիայի տարածքի շրջանները, որտեղ [քրդերը մեծամասնություն են կազմում]]
[մինի|Քուրդիստանի հնարավոր անկախ պետության քարտեզը [Առաջին համաշխարհային պատերազմ|ԱՀՊ–ից հետո]]
**Թուրքական Քուրդիստան** ( կամ )՝ Թուրքիայի հարավ–արևելյան շրջանների քրդական անվանումն է։ Այդ տարածքը ամբողջությամբ համընկնում է Հայկական լեռնաշխարհի մի մասը։ Հաճախ օգտագործվում է **Հյուսիսայն Քուրդիստան** տերմինը։ Անվանումը կապված է այս տարածաշրջանում բնակվող քրդերի հետ։ Պատմականորեն տարածաշրջանի մայրաքաղաքն է համարվում Դիարբեքիրը։ Քուրդիստանը իրենից հիմնականում ներկայացնում է լեռնային տարածք բազմաթիվ չորային դաշտերով։ Կլիման չոր ցամաքային է։ Թուրքական Քուրդիստանը երկար տարիներ հանդիսանում է արյունալի մարտադաշտ։ Քրդական բանվորական կուսակցությունը պարտիզանական պատերազմ է տանում մինչ օրս թուրքական բանակի և ոստիկանության դեմ։ Այդ գործում իրեն ակտիվորեն օգնում են սիրիական և իրաքյան քրդերը։ Քրդական շատ փախստականներ հաստատվեցին Եվրոպայում։

## Տես նաև
* Սևրի պայմանագիր
* Իրաքյան Քուրդիստան
* Սիրիական Քուրդիստան
* Իրանական Քուրդիստան
* Քրդեր

Կատեգորիա:Թուրքական Քուրդիստան
Կատեգորիա:Վերին Միջագետք
Կատեգորիա:Քրդաբնակ տարածաշրջաններ
Խորձյա (գետ)

**Խորձյա**, գետակ Հայաստանի Գեղարքունիքի մարզում։ Սկիզբ է առնում Լերկ լեռան հարավային լանջերի աղբյուրներից և թափվում Թևգետը։ Երկարությունը՝ 2 կմ։

## Ծանոթագրություններ

Կատեգորիա:Գեղարքունիքի մարզի գետեր
Կատեգորիա:Թևգետ գետի վտակներ
Խորունձոր (գետ)

**Խորունձոր**, գետակ Հայաստանի Կոտայքի մարզում։ Սկիզբ է առնում Փամբակի լեռներից և Մեղրաձոր գյուղից 5,5 կմ հյուսիս-արևելքում թափվում Գոմրագետ։ Երկարությունը՝ 5 կմ։

## Ծանոթագրություններ

Կատեգորիա:Կոտայքի մարզի գետեր
Կատեգորիա:Գոմրագետ գետի վտակներ
Խուստուփաձոր (գետակ)

**Խուստուփաձոր**, գետակ Հայաստանի Սյունիքի մարզում, Շիկահող գետի ձախ օժանդակը։ Սկիզբ է առնում Ծակքարի լեռների հարավարևելյան լանջերից և Շիկահող գյուղում միախառնվում մայր գետին։ Երկարությունը՝ 4 կմ։

## Ծանոթագրություններ

Կատեգորիա:Սյունիքի մարզի գետեր
Կատեգորիա:Շիկահող գետի վտակներ
Աննա Խանչալյան

**Աննա Խանչալյան** (), հայ երգչուհի, երգահան։

## Կենսագրություն
Ծնվել է 1996 թվականի մայիսի 19-ին Թբիլիսիում։ 2013 թվականին ավարտել է Թբիլիսիի 132 հանրային դպրոցի 12-րդ դասարանը։ Հաճախում է Զ. Պավիլաշվիլու անվանտաղանդավոր երեխաների կենտրոնական դպրոցի ջութակի բաժին, ինչպես նաև Թբիլիսիի համար 2 երաժշտական դպրոց։ Ամեն տարի Թբիլիսիում անցկացվող «Գարունը գարնան մեջ» մրցույթին Աննան ներկայացրել է իր դպրոցը։
### 2002-2010
2008 թվականին մասնակցել է «Մեկ ազգ մեկ մշակույթ» փառատոնին, և նրան ընձեռվել է հնարավորություն երգել Երևանի հրապարակի բեմում։2008-2009 թվականներին մասնակցել է “One world one family”(Մեկ աշխարհ մեկ տուն) փառատոնին։

### 2010-2012
2010 թվականին մասնակցել է Մակեդոնիայում կայացած Միջազգային երաժշտական մրցույթին, և հաղթել։ Նույն թվականին վրացական «Տաղանդ» հեռուստանախագծում հասել է եզրափակիչ փուլ և գրավել 4-րդ հորիզոնականը, ճանաչվելով տարվա հայտնություն։“Ar daidardo” և “106 Fm Fortuna” ռադիոկայանները հանձնել են նրան պատվոգիր «Տաղանդ» նախագծի «Լավագույն ելույթը» անվանակարգում։ 2010 թվականի հունիսի 30-ին մասնակցել է “Lets change the world for the better”(Փոխենք աշխարհը դեպի ավելի լավը) փառատոնին։ Արտեկում ներկայացրել է Վրաստանը և ստացել պատվոգիր։
2010 թվականին մասնակցել է «Մելոդիա» մրցույթին և արժանացել «Գրան պրի» մրցանակին։ 2010 թվականի մայիսի 26-ին, Վրաստանի անկախության օրը, երգել է նվագախմբի հետ բաց երկնքի տակ։ 2011 թվականի մայիսի 6-ին Մարիամ Կախելիշվիլիի հետ Բաթումիում կատարել է ոստիկանության հիմնը։
2011 թվականի դեկտեմբերի 3-ին «Քենդի» խմբի կազմում եկել է Հայաստան ներկայացրել են Վրաստանը Մանկանան Եվրատեսիլ 2011-ում և հաղթել։
2012 թվականի մայիսի 26-ին Վրաստանի անկախության օրը Քութայիսում՝ խորհդարանի շենքի բացման առթիվ, կատարել է Վրաստանի հիմնը։

### 2013 թվական և Հայաստանի ձայնը
2013 թվականին երբ մերկնարկեց Հայաստանի ձայնը 2 նախագիծի հայտագրումը Աննան «Արի տուն» ծրագրի շնորհիվ Հայաստանում էր։ Նա հայտագրվում է մրցույթին և անցնում «կույր լսումներ»ի փուլ։ Հանդես է գալիս հոկտեմբերի 13-ին «կույր լսումներ» փուլին, որտեղ նա կարողանում է պտտեցնել 4 մարզիչներից 3-ին՝ Հայկոյին, Քրիստինե Պեպելյանին և Շուշան Պետրոսյանին։ Մարզիչներից նա ընտրեց Հայկոյին, սակայն նոյեմբերի 9-ին «մենամարտ» փուլում Հայկոն առաջնությունը տվեց Աննայի մրցակցին Արմեն Հովհաննիսյանին, սակայն Քրիստինե Պեպելյանը «գողացավ» Աննային և նա պայքարը շարունակեց Քրիստինեի թիմում։ Դեկտեմբերի 7-ին «նոկաուտ» փուլում նա «նոկաուտի» ենթարկեց Անահիտ Պետրոսյանին, և հայտնվեց գալահամերգների փուլում։Դեկտեմբերի 29-ին եզրափակչում նա ստացավ քվեների մեծամասնությունը և ճանաչվեց «Հայաստանի ձայնը 2» նախագծի հաղթող։

## Սինգլներ

## Տես նաև
* Քենդի (խումբ)
* Հայաստանի ձայնը 2

## Ծանոթագրություններ

Կատեգորիա:Հայ երգահաններ
Կատեգորիա:Հայ երգչուհիներ
Կատեգորիա:Հայ կոմպոզիտորներ
Ծածկաձոր (գետ)

**Ծածկաձոր**, գետ Հայաստանի Սյունիքի մարզում, Սյունիքի բարձրավանդակում։ Սկիզբ է առնում Ծղուկի լեռների հարավարևմտյան լանջերից և Իշխանասար գյուղից 5 կմ հյուսիս-արևելքում միանում Սիսիանի ջրանցքին։ Երկարությունը՝ 10 կմ։

## Ծանոթագրություններ

Կատեգորիա:Սյունիքի մարզի գետեր
Ջեյսոն Ռիչարդսոն

**Ջեյսոն Էնթոնի Ռիչարդսոն** (, ), ամերիկացի նախկին բասկետբոլիստ։ Հանդես է գալիս Բասկետբոլի ազգային ասոցիացիայում (NBA)։ խաղացել է հարձակվող պաշտպանի և թեթև հարձակվողի դիրքերում։

Ծնվել է Սեգինոու բնակավայրում (Միչիգան նահանգ)։ Դպրոցական կարիերան անցկացրել է Արթուր Հիլի անվան ավագ դպրոցում, որի ավարտական տարում ճանաչվել է «Միչիգան նահանգի Միստր Բասկետբոլ» և ընդգրկվել «McDonald's All-American» հավաքականում։ Դպրոցն ավարտելուց հետո սկսում է հանդես գալ Միչիգանի նահագային համալսարանի բասկետբոլային թիմում։ Առաջին տարում Ռիչարդսոնը 37 խաղում միջինում բերում էր 5, 1 միավոր՝ 50.3% նետման արդյունավետությամբ։ Համալսարանի երկրորդ տարում Ռիչարդսոնի միջին միավորները բարձրանում և հասնում է 14, 7-ի։ Երկու ուսումնական տարի համալսարանում անցկացնելուց հետո ընտրվել է 2001 թվականի NBA դրաֆթի առաջին ռաունդի 5-րդ ընտրությամբ՝ «Գոլդեն սթեյթ Ուորիորսի» կողմից։ «Ուորիորսում» անցկացրած տարիներին Ռիչարդսոնը դրոշմում է իր անունը որպես լիգայի լավագույն սլեմ դանկ վարպետներից մեկը՝ երկու տարի անընդմեջ՝ 2002 և 2003 թվականներին հաղթելով «NBA սլեմ դանկ մրցույթը». նման հաջողության NBA-ի պատմության մեջ հաջողվել էր հասնել միայն Մայքլ Ջորդանին։

Մասնագիտական կարիերայի ընթացքում երկու անգամ ճանաչվել է NBA աստղ (All-Star), ընդգրկվել «All-NBA» խորհրդանշական հավաքականում, ինչպես նաև 2003-04 մրցաշրջանի ավարտին արժանացել ամենակատարելագործված բասկետբոլիստի մրցանակին։

## Մրցանակներ և նվաճումներ
*2002, 2003՝ **NBA սլեմ դանկ մրցույթի չեմպիոն**thumb|150px|right|Ռիչարդսոնը աջ ձեռքով լեյափ կատարելիս
*2002՝ **Նորեկների մարտահրավերի ամենաարժեքավոր բասկետբոլիստ** 
*2002՝ **NBA All-Rookie առաջին թիմ**
*1999՝ McDonald's All-American
*1999՝ Միչիգան նահանգի Միստր Բասկետբոլ

## Արտաքին հղումներ
* Պաշտոնական կայք 
* Էջը NBA.com կայքում
* Էջը Բասկետբոլ-ռեֆերենսում 

Կատեգորիա:1981 ծնունդներ
Կատեգորիա:Ամերիկացի բասկետբոլիստներ
Կատեգորիա:Գոլդեն Սթեյթ Ուորիորսի բասկետբոլիստներ
Կատեգորիա:Շառլոթ Բոբքեթսի բասկետբոլիստներ
Կատեգորիա:Ֆինիքս Սանսի բասկետբոլիստներ
Կատեգորիա:Օռլանդո Մեջիքի բասկետբոլիստներ
Կատեգորիա:Ֆիլադելֆիա Սևնթի Սիքսերսի բասկետբոլիստներ
Ծակքար (գետ)

**Ծակքար**, *Ծակքարի ջուր, Ծակաքար*, գետ Հայաստանի Գեղարքունիքի մարզում։ Սկիզբ է առնում Գեղամա լեռների հարավային մասի արևելյան լանջերից և Ծակքար գյուղից 3,5 կմ հյուսիս-արևելք թափվում Սևանա լիճ։ Երկարությունը՝ 12 կմ։

Հոսում է խոր կիրճով, որի առկայությամբ էլ Ղ. Ալիշանը բացատրել է գետի անունը։ Հնում հարուստ էր կողակ ձկնատեսակով։ Ղ. Ալիշանը «Սիսականին» կցված քարտեզում Ծակքարը սրա աջ օժանդակի անունով կոչվել է *Կողագետ*։ Ծակքար, Լիճք և Արգիչի գետերի գետաբերանային հատվածներում «Սևան» ազգային պարկի հարավ-արևմտյան հատվածում գտնվում է «Լիճք-Արգիչի» արգելոցը։ 2018 թ. Ծակքար գետի ջրի որակը գետաբերանի հատվածում գնահատվել է «միջակ»։ Նույն թվականի հուլիսին հասարակության օգնությամբ կատարվել են Ծակքար գետի մաքրման աշխատանքներ։

## Ծանոթագրություններ

Կատեգորիա:Գեղարքունիքի մարզի գետեր
Կատեգորիա:Սևանա լճի ավազանի գետեր
Ծաղկահովիտ (այլ կիրառումներ)

**Ծաղկահովիտ** անվանումը կարող է վերաբերել.

* Ծաղկահովիտ (գետ), գետ Հայաստանի Արագածոտնի մարզում։
* Ծաղկահովիտ (գյուղ), գյուղ Հայաստանի Արագածոտնի մարզում։
* Ծաղկահովիտ, համայնք Հայաստանի Արագածոտնի մարզում։
* Ծաղկահովիտ, Արագածոտնի մարզի Ծաղկահովիտ գյուղի հարավարևելյան մասում պահպանված մ.թ.ա. 3-ից 1-ին հազարամյակների քաղաքատեղի
Ծաղկաձոր (գետ)

**Ծաղկաձոր**, *Դարաչիչագ, Դարաչիչակ, Զինջիրլու*, գետ Հայաստանի Կոտայքի մարզում։ Սկիզբ է առնում Ծաղկունյաց լեռնաշղթայի լանջերից և աջից միախառնվում Հրազդան գետին։ Երկարությունը՝ 12 կմ։ Հրազդան գետի մեծ վտակներից՝ Մարմարիկ, Ծաղկաձոր, Դալար, Արագետ, Գետառ մեկն է։ Գետի ավազանում հանդիպում են հարյուր տեսակի դեղաբույսեր։ Ծաղկաձոր քաղաքը ընդգրկում է Ծաղկաձոր գետի ավազանը։ Ծաղկաձոր քաղաքի բնակչության թվի մեծացումը բերում է նույն   ժամանակահատվածում Ծաղկաձոր գետի ջրի որակի նվազման։

## Պատկերասրահ

Tsaghkadzor river 01.jpg


## Ծանոթագրություններ

Կատեգորիա:Կոտայքի մարզի գետեր
Կատեգորիա:Հրազդան գետի վտակներ
Ծաղկաձոր (այլ կիրառումներ)

**Ծաղկաձոր** անվանումը կարող է վերաբերել.

* Ծաղկաձոր, քաղաք Հայաստանի Կոտայքի մարզում
* Ծաղկաձոր, առողջարան Ծաղկաձոր քաղաքի լեռնային մասում
* Ծաղկաձոր, գետ Հայաստանի Կոտայքի մարզում
* Ծաղկաձոր, ճոպանուղի Ծաղկաձորի առողջարանի տարածքում
* Ծաղկաձոր, պարի տեսակ
* Ծաղկաձոր, գյուղ Արցախի Հանրապետությունում

## Տես նաև
* Ծաղկաձորի պատմության և մշակույթի անշարժ հուշարձանների ցանկ (Կոտայքի մարզ)
Ծաղկամարգ (գետ)

**Ծաղկամարգ**, *Ուլաշիկ*, գետ Հայաստանի Կոտայքի մարզում, Մարմարիկի ձախ վտակներից։ Սկիզբ է առնում Փամբակի լեռներից և Արտավազ գյուղից 2,5 կմ հյուսիսարևմտյան մասում միախառնվում մայր գետին։ Երկարությունը՝ 12 կմ։ Գետի վրա գտնվում է ՀՀ Արտակարգ իրավիճակների նախարարության հիդրոօդերևութաբանության և մթնոլորտային երևությունների վրա ակտիվ ներգործության ծառայության «Արտավազ» դիտակետ։

## Ծանոթագրություններ

Կատեգորիա:Կոտայքի մարզի գետեր
Կատեգորիա:Մարմարիկ գետի վտակներ
Ծաղկաշատ (գետ)

**Ծաղկաշատ**, գետ Հայաստանի Արագածոտնի մարզում։ Սկիզբ է առնում Արագած լեռան արևելյան լանջերից և թափվում Ապարանի ջրամբար։ Ունի 20 կմ երկարություն։

## Ծանոթագրություններ

Կատեգորիա:Արագածոտնի մարզի գետեր
Ծաղկաշեն (գետ, Գեղարքունիքի մարզ)

**Ծաղկաշեն**, գետակ Հայաստանի Գեղարքունիքի մարզում, Գայլաձոր գետի աջակողմյան օժանդակը։ Սկիզբ է առնում Վարդենիսի լեռների հյուսիսային լանջից և Սուլեմայի լեռնանցքից 2 կմ հյուսիսում միախառնվում մայր գետին։ Երկարությունը՝ 6 կմ։

## Ծանոթագրություններ

Կատեգորիա:Գեղարքունիքի մարզի գետեր
Կատեգորիա:Գայլաձոր (Արգիճիի վտակ) գետի վտակներ
Ծակքար (այլ կիրառումներ)

**Ծակքար** անվանումը կարող է վերաբերել.

* Ծակքար - գետ Հայաստանի Գեղարքունիքի մարզում։
* Ծակքար - գյուղ Հայաստանի Գեղարքունիքի մարզում։
* Ծակքար - լեռնագագաթ Սյունիքի մարզում, համանուն լեռներում
Ծաղկահովիտ (գետ)

**Ծաղկահովիտ**, գետ Հայաստանի Արագածոտնի մարզում Դաշտակի ջուր գետի ձախ օժանդակը։ Սկիզբ է առնում Արագած լեռան հյուսիսային լանջերից և Վարդաբլուր գյուղի հարավարևմտյան մասում միախառնվում մայր գետին։ Երկարությունը՝ 20 կմ։ Ծաղկահովիտ գյուղը տեղադրված է Արագած լեռնազանգվածի հյուսիսային ստորոտին` Ծաղկահովիտ գետի կանաչապատ հովտում, գյուղի еնամերձ հողերի և հասարակական օգտագործման կանաչապատ տարածքների ոռոգումը ներկա դրությամբ կատարվում է Ծաղկահովիտի գետի ջրերով

## Ծանոթագրություններ

Կատեգորիա:Արագածոտնի մարզի գետեր
Կատեգորիա:Դաշտակի ջուր գետի վտակներ
Ծաղկաշեն (գետ, Շիրակի մարզ)

**Ծաղկաշեն**, գետ Հայաստանի Շիրակի մարզում, Ախուրյանի ձախ վտակը։ Սկիզբ է առնում Ջավախքի լեռների արևմտյան լանջերից և Մեծ Սեպասար գյուղից 2 կմ արևմուտքում միախառնվում մայր գետին։ Երկարությունը՝ 17 կմ։

## Ծանոթագրություններ

Կատեգորիա:Շիրակի մարզի գետեր
Կատեգորիա:Ախուրյան գետի վտակներ
Ծաղկառու

**Ծաղկառու**, *Ավդիբեկ*, գետ Հայաստանի Լոռու մարզում, Փամբակի աջ վտակը։ Սկիզբ է առնում Փամբակի լեռների արևմտյան մասի հյուսիսային լանջերից և Մեծ Պարնի գյուղի հյուսիսային մասում միանում մայր գետին։ Երկարությունը՝ 11 կմ։

## Ծանոթագրություններ

Կատեգորիա:Լոռու մարզի գետեր
Կատեգորիա:Փամբակ գետի վտակներ
Արմեն Ոսկանյան

**Արմեն Ոսկանյան** (21 սեպտեմբերի, 1970, Ղուզե Ճարտար, Մարտունու շրջան&nbsp;-&nbsp;28 հունվարի, 1994, Ներքին Վեյսալի), հայ ազատամարտիկ, Արցախյան ազատամարտի մասնակից։

## Կենսագրություն
Արմեն Ոսկանյանը ծնվել է 1970 թ. սեպտեմբերի 21-ին Մարտունու շրջանի Ղուզե Ճարտար գյուղում։ Ստացել է միջնակարգ կրթություն։ Ծառայել է Խորհրդային բանակում։ Զորացրվելուց հետո աշխատել է գյուղի կոլտնտեսությունում։ Արցախյան շարժման տարիներին ծառայել է ԼՂՀ ՊԲ-ի 2-րդ ՊՇ-ի տանկային գումարտակում։ Մասնակցել է Վերին Վեյսալուի, Ուրյանա լեռան, Շարքարի, Հորադիզի, Քարվաճառի, Մարտակերտի և այլ բնակավայրերի համար մղված մարտերի։ Զոհվել է 1994 թ. հունվարի 28-ին Ներքին Վեյսալիում։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Ղուզե Ճարտարի գերեզմանատանը։

## Ծանոթագրություններ

Կատեգորիա:Հայ ազատամարտիկներ
Կատեգորիա:Սեպտեմբերի 21 ծնունդներ
Կատեգորիա:1970 ծնունդներ
Կատեգորիա:Հունվարի 28 մահեր
Կատեգորիա:1994 մահեր
Լերմոնտ Ոսկանյան

**Լերմոնտ Ոսկանյան** (9 մայիսի, 1957, Մոխրաթաղ, Մարտակերտի շրջան&nbsp;-&nbsp;27 դեկտեմբերի, 1993), հայ ազատամարտիկ, Արցախյան ազատամարտի մասնակից։

## Կենսագրություն
Լերմոնտ Ոսկանյանը ծնվել է 1957 թ. մայիսի 9-ին Մարտակերտի շրջանի Մոխրաթաղ գյուղում։ Ավարտել է գյուղի միջնակարգ դպրոցը։ Զինվորական պարտադիր ծառայությունն անցել է Գերմանիայում։ Զորացրվելուց հետո որպես զոդող և տրակտորիստ աշխատել է հայրենի գյուղում։ 1992 թ. ծառայել է Վ.Բալայանի ջոկատում։ Մասնակցել է Չլդրանի, Վաղուհասի, Դրմբոնի, Սարսանգի ջրամբարի, Ալաշանի, Կուսապատի, Մաղավուզի, Հ. Կամարիի, Մատաղիսի, Օմարի ազատագրական ու պաշտպանական մարտերին։ Զոհվել է 1993 թ. դեկտեմբերի 27-ին՝ 01 պահակակետի 844.9 բարձունքի ազատագրման ժամանակ։ Հետմահու պարգևատրվել է ԼՂՀ «Արիության համար» մեդալով։ Ամուսնացած էր, ունի երեք երեխա։ Հանգչում է հայրենի գյուղի գերեզմանատանը։

## Ծանոթագրություններ

Կատեգորիա:1993 մահեր
Կատեգորիա:Դեկտեմբերի 27 մահեր
Կատեգորիա:Հայ ազատամարտիկներ
Կատեգորիա:Մայիսի 9 ծնունդներ
Բաշշար իբն Բուրդ

**Բաշշար իբն Բուրդ** (), ամբողջական անուն՝ (), , պարսկական ծագումով արաբ մուսուլման բանաստեղծ։ Արաբական նորացման պոեզիայի հիմնադիրներից մեկը՝ Աբու Նուվասի և Աբու-լ-Աթահիայի հետ միասին։

Նորացման գրականության սկիզբը դրած դասական պոետներից է պարսկական ծագում ունեցող կույր բանաստեղծ Բաշշար իբն Բուրդը։ Ծնվել է Բասրայում, ստեղծագործել վաղ հասակից։ Բաշշարը, ինչպես և ցանակացած քաղաքաբնակ պոետ, փորձում էր ավելի երկար ապրել բեդվինական միջավայրում մաքուր արաբերեն սովորելու համար։ 30 տարեկանում նա հեռանում է Բասրայից և թափառական կյանք է սկսում։ Նա փորձում է հաստատվել Իրաքի քաղաքների տարբեր պալատներում, սակայն ամենուր նրա սուր լեզուն նրա համար հակառակորդներ է ստեղծում։ Նրան մեղադրում էին անբարոյականության, համասեռամոլության և այլ արատների մեջ։ Նրա սիրային լիրիկան համարվեց անպատշաճ և խալիֆ ալ-Մահդին արգելեց նրան հորինել նասիբներ։ 783 թվականին խալիֆի հրամանով նա տանջամահ արվեց։

Միջնադարյան բանասերները Բաշշար իբն Բուրդին նկարագրում են որպես եսասեր, այլասերված շահամոլի, սակայն դա որոշակի քաղաքական խմբի գնահատականն էր։ Նա առաջին պոետներից էր, որ կապված էր միաժամանակ արաբական և պարսկական մշակույթի հետ, ինչը նրան հնարավորություն էր տալիս հասնել բանաստեղծական սինթեզի։ Ձգտելով գովերգել բարձրաստիճան անձանց՝ ձոներում նա պահպանել է հին արաբական պոեզիայի կանոնները։ Բանաստեղծը բողոքում էր ճակատագրի դեմ, որը իրեն ստիպում էր ցածրանալ պարգև ստանալու համար։ Նա ասում էր, որ շնորհակալ է Աստծուց, որ խլել է իր տեսողությունը, որպեսզի չտեսնի նրանց ում ատում է։ Նա չէր վախենում ընդգծել իր՝ պարսկական ազնվական ցեղից լինելը։ Որոշ արաբական ցեղերի ծաղրմանը նա նվիրում էր հիջաներ։

Ձևականորեն մուսուլման մնալով՝ նա վաստակել էր հերետիկոսի համբավ։ Իր բանաստեղծություններում նա իրեն թույլ էր տալիս սրբապղծորեն արտահայտվել հաջի, ռամադան ամսվա պասի մասին։ Նոր քաղաքային և պալատական մշակույթի ազդեցությունը ավելի ցայտուն արտահայտվեց նրա սիրային բանաստեղծություններում։ Դրանք աչքի էին ընկնում նրբությամբ և երաժշտականությամբ, զգացվում էր իրանական պալատական պոեզիայի ազդեցությունը։ Նրանցում մեծ տեղ էր զբաղեցնում սիրային երկխոսությունը, իսկ բանաստեղծությունը կրում էր սիրային նամակի ձև։ Այսպիսով նրա սիրային պոեզիայում միահյուսվում էին անապատային պոեզիայի ավանդական ձևերը, Հիջազի քաղաքային սիրային լիրիկայի տարրերն ու բաղդադյան պոեզիայի կիրթ տարրերը։ Ձոներ գրելիս նա պահպանողական էր, սակայն մյուս ժանրերում ազատորեն դիմում էր նորարարությունների։ Բաշշար իբն Բուրդի թեմատիկան ավելի բազմաբնույթ է, քան նախորդներինը։ Նա չէր վախենում նոր անսպասելի թեմաներից և ձևերից։ Բանաստեղծը խուսափում էր վերամբարձ ոճից և նախապատվությունը տալիս էր հանրությանը հասանելի պարզ լեզվին։

## Ծանոթագրություններ

## Գրականություն
* Грамовский И. Ю., Избр. соч., т. 2, М.-Л., 1956
* Фильштинский И.М., История арабской л;итературы
* Zarrinkoub, Abdolhosein, Two Centuries of Silence, p.&nbsp;286-287, 1999, ISBN 964-5983-33-6
* Starkey and Meisami. Encyclopedia of Arabic Literature, Routledge, 1998

## Արտաքին հղումներ
* Բաշշար իբն Բուրդ, արաբերեն 
* Բաշշար իբն Բուրդ, ռուսերեն 
* Բաշշար իբն Բուրդի բանաստեղծությունները, արաբերեն 

Կատեգորիա:8-րդ դարի գրողներ
Կատեգորիա:8-րդ դարի պարսիկներ
Կատեգորիա:Արաբ բանաստեղծներ
Կատեգորիա:Իրաքցի բանաստեղծներ
Կատեգորիա:Կույրեր
Աբու ալ-Աթահիա

**Աբու-լ-Աթահիա** (), ամբողջական անուն՝ , , արաբ մուսուլման բանաստեղծ, արաբական նորացման պոեզիայի հիմնադիրներից մեկը՝ Աբու Նուվասի և Բաշշար իբն Բուրդի հետ միասին։

Ընդունված է նրան համարել զուհդիյաթ ժանրի հիմանդիր։ Զուհդիյաթ տերմինը (ճգնավոր, ինքնազսպում) միայն մասամբ է արտահայտում այս ժանրի բովանդակությունը։ Հաճույքներից զերծ մնալը զուհդիյաթում միայն չնչին տեղ է գրավում, այս ժանրին են վերագրվում նաև հոռետեսական խոհեր երկրայինի անցավորության, մարդկային կյանքի ունայնության մասին։

Աբու-լ-Աթահիայի կյանքը հանգիստ է անցել, ծնվել է Անբար քաղաքի մերձակայքում։ Նա աչքի է ընկել իր վաղ արտահայտված տաղանդով և կյանքի մեծ մասն ացկացրել Հարուն ալ-Ռաշիդ և Ալ-Ամին խալիֆաների արքունիքում՝որպես նրանց պալատական ձոներգու։ Կենսագիրները պատմում են նրա ողբերգական սիրո մասին խալիֆ ալ-Մահդիի ամենասիրելի կնոջ՝ Ուրբայի նկատմամբ։ Նրանք գտնում են, որ հենց սիրային անհաջողությունները պատճառ դարձան նրա մշտական հոռետեսության համար, որն արտահայտվում է նրա բանաստեղծություններում։ Նա և մի անգամ 100 մտրակի հարված է ստացել հայտնի պաշտոնյայի ծառայողուհուն գովերգելու համար։

Աբու-լ-Աթահիայի գործունեությունը կարելի է բաժանել երկու մասի։ Առաջին շրջանում նա հանդես է գալիս հիմնականում որպես քնարերգու՝ընկղմված իր սիրային ապրումների արտահայտման մեջ։ Նրա սիրային բանաստեղծություններում շատ են երկխոսությունները և դրանք ունեն սիրային նամակի բնույթ։ Դրանք համեմատաբար թեթև են և պարզ։ Ստեղծագործության հաջորդ շրջանում նա արդեն հաստատվում է Հարուն ալ-Ռաշիդի արքունիքում։ Բանաստեղծի ողջ պոեզիային բնորոշ են փիլիսոփայական խոհեր։

Խոսելով աշխարհի վերջի և ճակատագրի դեմ մարդու անզորության մասին՝ պոետը հանգում է այն եզրակացության, որ եթե երկրային կյանքը միայն պատրանք է, ապա պետք է պատրաստվել հետագա կյանքին՝ հեռու մնալով երկրային հաճույքներից։ Նրա ստեղծագործության մաս է կազմում նրա հայտնի «Ուրջուզա»-ն։ Այն տարբեր աֆորիզմների և փիլիսոփայական բովանդակությամբ խրատական ասացվածքների հավաքածու է, որում դարձյալ արծարծվում է մարդկային ջանքերի անպտղությունն ու անխուսափելի մահվան թեման։

## Ծանոթագրություններ

## Գրականություն
* Грамовский И. Ю., Избр. соч., т. 2, М.-Л., 1956
* Фильштинский И.М., История арабской литературы

## Արտաքին հղումներ
* Աբու Ալ-Աթահիա, արաբերեն 
* Աբու Ալ-Աթահիայի բանաստեղծությունները, արաբերեն 
* Աբու-լ-Աթահիա - Բանաստեղծությունների ընտրանի, ռուսերեն

Կատեգորիա:8-րդ դարի արաբ բանաստեղծներ
Կատեգորիա:Արաբ բանաստեղծներ
Կատեգորիա:Արաբ գրողներ
Կատեգորիա:Իրաքցի բանաստեղծներ
Սեբալթեր

**Սեբաստիանո Պաու-Լեսի** (Sebastiano Paù-Lessi, ), շվեյցարացի երգիչ ով ավելի հայտնի է իր **Սեբալթեր** (Sebalter) բեմական անվամբ։ 2014 թվականի մայիսին իր «Hunter of Stars» երգով ներկայացրել է Շվեյցարիան Եվրատեսիլ 2014 երգի մրցույթին Կոպենհագենում, Դանիա։

## Կարիերա
### 2000-2012: Վաղ կարիերա
2000-ից մինչև 2002 թվականը Սեբալթերը եղել է The Stalkers ռոք խմբի անդամը։ 2002-ին նա դառնում է The Vad Vuc ֆոլկ ռոք խմբի անդամը որը նա լքում 2012 թվականին սկսելու համար իր սոլո կարիերան։

### 2013-ներկա։ Եվրատեսիլ երգի մրցույթ
2013 թվականի դեկտեմբերին նա թողարկում է իր դեբյուտային՝ «Hunter of Stars» սինգլը, որով 2014 թվականի փետրվարի 1-ին մասնակցելով Եվրատեսիլի Շվեյցարիայի ազգային ընտրությանը դառնում է հաղթող և ստանում հնարավորությունը ներկայացնելու իր երկիրը Դանիայի մայրաքաղաք Կոպենհագենում անցկացված Եվրատեսիլ 2014 երգի մրցույթին։ Մայիսի 8-ին կատարելով իր երգը մրցույթի երկրորդ կիսաեզրափակչում նա անցնում է եզրափակիչ։ Մայիսի 10-ի եզրափակչի քվեարկության արդյունքում նա հավաքում է 64 միավոր և զբաղեցնում է 13-րդ հորիզոնականը։

## Ծանոթագրություններ

Կատեգորիա:1985 ծնունդներ
Կատեգորիա:21-րդ դարի երգիչներ
Կատեգորիա:Բեմական կեղծանուններ
Կատեգորիա:Եվրատեսիլ 2014 երգի մրցույթի մասնակիցներ
Կատեգորիա:Հուլիսի 1 ծնունդներ
Կատեգորիա:Շվեյցարացի երաժիշտներ
Կատեգորիա:Շվեյցարացի երգիչներ
Կատեգորիա:Շվեյցարացի կոմպոզիտորներ
Կատեգորիա:Շվեյցարիայի մասնակիցները Եվրատեսիլ երգի մրցույթում
Կոնչիտա Վուրստ

**Թոմաս Նոյվիրտ** (գերմաներեն՝ Thomas Neuwirth (Tom), ), ավստրիացի երգիչ և դրեգ քուին, որը հանդես է գալիս **Կոնչիտա Վուրստի** (Conchita Wurst) բեմական կերպարի տակ։ 2014 թվականի մայիսին՝ Դանիայի մայրաքաղաք Կոպենհագենում ներկայացնելով Ավստրիան Եվրատեսիլ 2014 երգի մրցույթում, իր «Rise Like a Phoenix» երգով, Վուրստը հաղթանակ է բերել իր երկրին։

## Երաժշտական կարիերա
### 2006-07: «Սթարմանիա» և Jetzt Anders!
2006 թվականին Թոմասը մասնակցել է ավստրիական «Սթարմանիա» հեռուստանախագծի առաջին եթերաշրջանին և զբաղեցրել երկրորդ հորիզոնականը (առաջին հորիզոնականը զբաղեցրել է Նադին Բեյլերը)։ Մեկ տարի հետո նա հիմնադրել է Jetzt Anders! բոյբենդը, որը նույն տարում լուծարվել է։

### 2011-12: Die große Chance
left|thumb|Կոնչիտա Վուրստը Եվրատեսիլ 2014-ի բեմում
2011-ին Թոմասը ստեղծել է Կոնչիտա Վուրստի կերպարը ORF հեռուստաընկերության «Die große Chance» նախագծին մասնակցելու համար, և զբաղեցրել 6-րդ հորիզոնականը։ 2012 թվականին մասնակցել է Եվրատեսիլ 2012 երգի մրցույթի՝ ավստրիայի նախընտրական փուլին։ Իր «That's What I Am» երգով՝ նա զբաղեցրել է 2-րդ հորիզոնականը։
220x220px|մինի|ձախից|Կոնչիտան 2015 թվականի եվրատեսիլ մրցույթի ժամանակ
### Եվրատեսիլ 2014
2013 թվականի սեպտեմբերի 10-ին ORF հեռուստաընկերությունը հայտարարում է որ ներքին ընտրությամբ Կոնչիտա Վուրստը ընտրվել է Եվրատեսիլ 2014 երգի մրցույթի Ավստրիայի ներկայացուցիչ։ 2014-ի մարտին թողարկվել է նրա «Rise Like A Phoenix» երգը, որով նա պետք է ներկայացներ իր երկիրը համաեվրոպական մրցույթում։
220x220px|մինի|Կոնչիտան եվրատեսիլի մրցանակը ձեռքին|alt=

Մայիսի 8-ին Եվրատեսիլի երկրորդ կիսաեզրափակչում իր երգը կատարելուց հետո քվեարկության արդյունքում Կոնչիտան անցել է եզրափակիչ փուլ։ Մայիսի 10-ին՝ եզրափակչի քվեարկության արդյունքում, նա դարձել է Եվրատեսիլ 2014-ի հաղթողը՝  հավաքելով 290 միավոր։

## Անձնական կյանք
330x330px|thumb|Թոմաս Նոյվիրտը 2007 թվականին|alt=

Նոյվիրտը բազմիցս նշել է, որ ինքը տրանս կին չէ, այլ դրեգ քուին, այսինքն՝ մարդ, ով կրում է որպես կանացի ընկալվող հագուստ և շպար (հիմնականում երաժշտության և արվեստի այլ ճյուղերի մեջ)։

2018 թվականին Նոյվիրտըն Ինստագրամում հայտարարել է իր ՄԻԱՎ դրական կարգավիճակի մասին՝ ավելացնելով, որ ստիպված էր հանրայնացնել իր կարգավիճակը, քանի որ նախկին զուգընկերներից մեկը սպառնացել էր, որ ինքն այն կհանրայնացնի։
220x220px|մինի|2014 թվականին Կոնչիտայի համերգը Վիեննայում ներկա էր 15.000 մարդ|alt=

## Սկավառակագրություն
### Սինգլներ
*«Unbreakable» (2011)
*«That's What I Am» (2012)
*«Rise Like A Phoenix» (2014)
*«Heroes» (2014)
*«You Are Unstoppable»(2015)
2015- Ին Կոնչիտան թողարկում է ալբոմ
*«Firestorm»(2015)
*«Put the Fire Out»(2015)
*«Other side of me»(2015)
*«Pure»(2015)
*«Out Of Body Experience»(2015)
*«Somebody To love»(2015)
*«Up for Air»(2015)
*«Colours Of You LOve»(2015)
*«Where have The All God man gone»(2015)

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:Ավստրիացի երգիչներ
Կատեգորիա:1988 ծնունդներ
Կատեգորիա:Նոյեմբերի 6 ծնունդներ
Կատեգորիա:Եվրատեսիլ 2014 երգի մրցույթի մասնակիցներ
Կատեգորիա:ԼԳԲՏ-ն երաժշտության մեջ
Կատեգորիա:Բեմական կեղծանուններ
Մարիկո Էբրալիձե

**Մարիկո Էբրալիձե** (վրացերեն` მარიკო ებრალიძე, ), վրացի ջազ երգչուհի։ Նա 2014 թվականի մայիսին «Three Minutes to Earth» երգով, The Shin խմբի հետ ներկայացրել է Վրաստանը Եվրատեսիլ 2014 երգի մրցույթին Կոպենհագենում, Դանիա։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Անձինք Թբիլիսիից
Կատեգորիա:Եվրատեսիլ 2014 երգի մրցույթի մասնակիցներ
Կատեգորիա:Վրացի երգչուհիներ
Սուրեն Եղիազարյան

**Սուրեն Լյուդվիգի Եղիազարյան** (), հայ ազատամարտիկ։

1992 թվականի հուլիս-օգոստոսին Վանաձորի մոտոհրաձգային գնդի կազմում մասնակցել է ՀՀ սահմանամերձ շրջանների պաշտպանական, Վահան-Արծվաշեն գյուղերի ուղղությամբ մղվող մարտերին։ Աչքի է ընկել Արծվաշենի պաշտպանության մարտերում։ Սուրեն Եղիազարյանը և 11 ազատամարտիկներ իրենց վրա վերցնելով հակառակորդի գրոհները՝ ապահովել են գյուղի 4500 բնակչի տարհանումն անվտանգության գոտի, իրենք՝ զոհվել։

Հետմահու պարգևատրվել է Հայաստանի Հանրապետության «Մարտական խաչ» 1-ին աստիճանի շքանշանով։ Թաղված է Եռաբլուրում։

Կատեգորիա:Հայ ազատամարտիկներ
The Shin

**The Shin**, վրացական ջազ ռոք ժանրի խումբ։ Խմբի անդամներն են՝ Զազա Միմինոշվիլին, Զուրաբ Գագնիձեն և Մամուկա Գագանիձեն։ Խումբը 2014 թվականի մայիսին երգչուհի Մարիկո Էբրալիձեի հետ իրենց «Three Minutes to Earth» երգով ներկայացրել են Վրաստանը Եվրատեսիլ 2014 երգի մրցույթում։

## Ծանոթագրություններ

Կատեգորիա:Եվրատեսիլ 2014 երգի մրցույթի մասնակիցներ
Կարեն Ոսկանյան

**Կարեն Ոսկանյան** (27 հոկտեմբերի, 1975, Բաքու&nbsp;-&nbsp;11 հուլիսի, 1999, Ստեփանակերտ), հայ ազատամարտիկ, Արցախյան ազատամարտի մասնակից։

## Կենսագրություն
Կարեն Ոսկանյանը ծնվել է 1975 թ. հոկտեմբերի 27-ին Բաքու քաղաքում։ Նրա հիվանդության պատճառով ընտանիքը 1976 թ. տեղափոխվել է Առաջաձոր։ Ավարտել է գյուղի միջնակարգ դպրոցը։ 1993 թ. զորակոչվել է ԼՂՀ ՊԲ շարքերը, ծառայել Խաչենի գումարտակում։ Առաջին անգամ վիրավորվել է ականի պայթյունից «ԿամԱԶ» մակնիշի մեքենայով դիրքերը գնալիս։ Երկրորդ անգամ վիրավորվել է ոտքից թշնամու գնդակից։ 1995 թ. նոյեմբերից Խոջալվում անցել է սպայական վեցամսյա դասընթացներ, ապա ծառայել Մատաղիսի գնդում որպես վաշտի հրամանատար, ուներ ավագ լեյտենանտի զինվորական կոչում։ Վիրավորվել է 1999 թ. հուլիսի 3-ին դիրքերում, թշնամու գնդակից, մահացել հուլիսի 11-ին Ստեփանակերտի հոսպիտալում։ Հետմահու պարգևատրվել է «Արիության համար» մեդալով։ Ամուսնացած չէր։ Հանգչում է Առաջաձորի գերեզմանատանը։

## Ծանոթագրություններ

Կատեգորիա:1975 ծնունդներ
Կատեգորիա:1999 մահեր
Կատեգորիա:Հայ ազատամարտիկներ
Կատեգորիա:Հոկտեմբերի 27 ծնունդներ
Կատեգորիա:Հուլիսի 11 մահեր
Թաթուլ Դիլաքյան

**Թաթուլ Հովհաննեսի Դիլաքյան** (), թատրոնի, կինոյի և հեռուստատեսության հայ դերասան, կատակերգու, էստրադային երգիչ, ՀԽՍՀ ժողովրդական արտիստ։

## Կենսագրություն
Ծնվել է Վանում։ Հետագայում տեղափոխվել է Թիֆլիս, իսկ ավելի ուշ՝ Երևան։

1932 թվականին ավարտել է Երևանի Գաբրիել Սունդուկյանի անվան ազգային ակադեմիական թատրոնի դերասանական ստուդիան։ Ստուդիան ավարտելուց հետո անմիջապես աշխատանքի է անցել ազգային թատրոնում։

## Ֆիլմեր
Դիլաքյանի մասնակցությամբ առավել հայտնի ֆիլմերից են`
* «Գիքոր» (1937)
* «Սևանի ձկնորսները» (1939)
* «Կարո» (1939)
* «Մեր կոլխոզի մարդիկ» (1940)
* «Լեռնային լճի գաղտնիքը» (1947)
* «Առաջին սիրո երգը» (1953)
* «Նվագախմբի տղաները» (1954)
* «01-99» (1954), «Տղամարդիկ» (1973) և այլն
* «Թանկարժեք նվեր», 1956)
* «Ճանապարհ» (1961)
* «Շրթներկ №4» (1964)
* «Տղամարդիկ» (1973)
* «Մարդն Օլիմպոսից» (1974)
* «Ժայռ» (1973)

## Ծանոթագրություններ

* 100 Birthday Anniversary of Tatoul Dilakian

Կատեգորիա:Կատակերգուներ
Կատեգորիա:Հայ դերասաններ
Կատեգորիա:Հայ երգիչներ
Կատեգորիա:Հայ կինոդերասաններ
Կատեգորիա:Հեռուստատեսային դերասաններ
Կատեգորիա:Նուբարաշենի գերեզմանատանը թաղվածներ
Մակկայլա Մարոնի

**Մակկայլա Ռոուզ Մարոնի** (անգլ.՝ *McKayla Rose Maroney*, ), ամերիկացի նախկին սպորտային մարմնամարզուհի, աշխարհի և օլիմպիական չեմպիոն։

2011 թվականի աշխարհի առաջնության ժամանակ նվաճել է ոսկե մեդալներ թիմային և անհատական կատեգորիաներում, 2012 թվականի Լոնդոնի օլիմպիական խաղերում նվաճել է ոսկե մեդալ թիմային և արծաթի մեդալ անհատական վարկածով, պահպանել է չեմպիոնի տիտղոսը 2013 թվականի աշխարհի առաջնությունում։

Մարոնիի գլխավոր մարզիչն է հայազգի նախկին մարմնամարզիկ և սպորտի վաստակավոր վարպետ Արթուր Հակոբյանը։

## Ծանոթագրություններ

## Արտաքին հղումներ
* Պաշտոնական կայք 
* Էջը ԱՄՆ մարմնամարզության ֆեդերացիայի կայքում 
* Էջը ԱՄՆ օլիմպիական կոմիտեի կայքում

Կատեգորիա:1995 ծնունդներ
Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի սպորտային մարմնամարզուհիներ
Կատեգորիա:Ամերիկացի օլիմպիական չեմպիոններ
Կատեգորիա:Ամերիկացիներ իռլանդական սերմամբ
Կատեգորիա:Դեկտեմբերի 9 ծնունդներ
Կատեգորիա:Սպորտային մարմնամարզության աշխարհի չեմպիոններ
Կատեգորիա:Համացանցային մեմեր
Իսոսի ճակատամարտը (խճանկար)

thumb|«Իսոսի ճակատամարտը» խճանկար
thumb|Ալեքսանդր Մակեդոնացին
thumb|Դարեհ III Կոդոմանոսը
**«Իսոսի ճակատամարտը» խճանկարը** Ալեքսանդր Մակեդոնացու և Պարսկական տերության արքա Դարեհ III Կոդոմանոսի՝ հայտնի Իսոսի ճակատամարտը պատկերող անտիկ խճանկար է՝ գտնված Պոմպեյում։ Թվագրվում է մ.թ.ա. III-II դդ.: Խճանկարի իրական չափսերը 313x582 սմ են, որոշ հատվածներ չեն պահպանվել։

## Պատմություն
Խճանկարը հայտնաբերվել է 1831 թ. Պոմպեյում տեղի ունեցող պեղումների ընթացքում՝ Casa Del Fauno (Ֆավնի տուն) կոչվող շինության մեջ։ 1843 թվականին խճանկարը տեղափոխվել է Նեապոլի ազգային հնագիտական թանգարան, որտեղ էլ գտնվում է մինչ օրս։ Սկզբնապես այն հավաքված էր գետնի վրա, սակայն 1913 թ. մասնագետներն այն ամրացրեցին պատի վրա՝ առավել լավ տեսանելի դարձնելու համար։ 2005 թ. Պոմպեյում, Ֆավնի տանը, որտեղ սկզբնապես գտնվել է խճանկարը, հավաքվեց և տեղադրվեց խճանկարի կրկնօրինակը։

## Պատկերագրություն

«Իսոսի ճակատամարտը» համարվում է հռոմեական ամենահայտնի խճանկարներից մեկը։ Այն պատկերում է մ.թ.ա. 333 թ. Իսոսի մոտ Ալեքսանդր Մակեդոնացու և Դարեհ III Կոդոմանի միջև տեղի ունեցած Իսոսի ճակատամարտը։ Ալեքսանդր Մակեդոնացին հեծել է իր Բուցեֆալ անունով սևաթույր ձին և աջ ձեռքի նիզակով ծակում է Դարեհ III-ի թիկնապահին։

Դարեհ III-ը պատկերված է արքայական խույրով և պարսիկ զորավարին հատուկ հանդերձանքով և գլխանոցով։ Պարսից արքայի աչքերը պատկերված են լայն բացված և լի սարսափով։ Ի տարբերություն Դարեհի՝ Մակեդոնացու հայացքն ավելի հանգիստ է վճռական։ Ալեքսանդրը պատկերված է պրոֆիլով, սևահեր։ Իր նախորդ պատկերներում Ալեքսանդրը պատկերված է որպես աստված և հերոս, սակայն այս խճանկարում նրա կերպարը իդեալականացված չէ, փոխարենը պատկերված է որպես քաջարի երիտասարդ։ Նրա հայացքն ուղղված է դեպի Դարեհ III և ոչ թե իր զոհը դարձած պարսիկը։ Ալեքսանդրի զրահի վրա պատկերված է Գորգոն Մեդուզան, որի առասպելական քարացնող հայացքն ուղղված է դեպի Դարեհը։ Խճանկարի՝ մակեդոնական հատվածը վնասված է, իսկ պարսկական հատվածում զինվորները պատկերված են ամբողջ մարմինը ծածկող զրահով, որը ներհատուկ էր Կենտրոնական Ասիայի զինվորներին։ Դարեհի արքայի մարտակառքի առջև ընկած է մեռնող զինվոր, որի սարսափահար հայացքն արտացոլվել է իր վահանի վրա և ուղղված է դեպի դիտողը։

## Աղբյուրներ
alexandermosaik.de

## Արտաքին հղումներ
# Մակեդոնացու արշավանքը դեպի Ասիա

Կատեգորիա:Հնագիտություն
Կատեգորիա:Ալեքսանդր Մակեդոնացի
Արկադի Զաքարյան

**Արկադի Ալեքսանդրի Զաքարյան** (դեկտեմբերի 18, 1955, Մյուրիշեն, Մարտունու շրջան&nbsp;-&nbsp;մայիսի 17, 1994, Յուսուֆջանլու, Աղդամի շրջան), հայ ազատամարտիկ, ՊԲ կապիտան (1996, հետմահու)։

## Կենսագրություն
1974-1976 թվականներին ծառայել է ԽՍՀՄ Զինված ուժերում։ 1984-1990 թվականներին աշխատել է Աշխաբադում։ 1990-1994 թվականներին կամավորական ջոկատի, ՊԲ ստորաբաժանումների (գումարտակի հրամանատար) կազմերում մասնակցել է Արցախի Հանրապետության Մարտունու շրջանի գյուղերի ինքնապաշտպանական և Մարտակերտի, Ֆիզուլիի, Աղդամի ու այլ շրջանների ազատագրական մարտերին։ 1992 թ. ծանր վիրավորվել է, տեղափոխվել Երևան, ապաքինվելուց հետո վերադարձել ռազմաճակատ։ Զոհվել է 1994 թ. ապրիլի 18-ին։ Ամուսնացած էր, ունի երեք երեխա։

Հետմահու պարգևատրվել է Արցախի Հանրապետության «Մարտական խաչ» 2-րդ աստիճանի շքանշանով։ Թաղված է Մյուրիշենում։

Կատեգորիա:Հայ ազատամարտիկներ
Կատեգորիա:Դեկտեմբերի 18 ծնունդներ
Կատեգորիա:1955 ծնունդներ
Կատեգորիա:Մայիսի 17 մահեր
Կատեգորիա:1994 մահեր
Դոնաթան

**Վիտոլդ Չամարա** (լեհերեն` Witold Marek Czamara, ), ավելի հայտնի է որպես **Դոնաթան** (Donatan), լեհ երաժիշտ և երաժշտական պրոդյուսեր։ 2014 թվականի մայիսին նա երգչուհի Կլեոյի հետ, «My Słowianie» երգով ներկայացրել է Լեհաստանը Եվրատեսիլ 2014 երգի մրցույթին Կոպենհագենում, Դանիա։

## Ծանոթագրություններ

Կատեգորիա:1984 ծնունդներ
Կատեգորիա:Բեմական կեղծանուններ
Կատեգորիա:Եվրատեսիլ 2014 երգի մրցույթի մասնակիցներ
Կատեգորիա:Երաժշտական պրոդյուսերներ
Կատեգորիա:Լեհ երաժիշտներ
Կատեգորիա:Լեհ ստեղնահարներ
Կատեգորիա:Սեպտեմբերի 2 ծնունդներ
Ռութ Լորենսո

**Ռութ Լորենսո** (իսպաներեն՝ Ruth Lorenzo, ), իսպանացի երգչուհի-երգահան և դերասանուհի։ Նա «Dancing in the Rain» երգի կատարմամբ 2014 թվականի մայիսին ներկայացրել է Իսպանիան Եվրատեսիլ 2014 երգի մրցույթին Կոպենհագենում, Դանիա։

## Ծանոթագրություններ

## Արտաքին հղումներ
*Պաշտոնական կայք

Կատեգորիա:1982 ծնունդներ
Կատեգորիա:21-րդ դարի երգչուհիներ
Կատեգորիա:Եվրատեսիլ 2014 երգի մրցույթի մասնակիցներ
Կատեգորիա:Իսպանացի դերասանուհիներ
Կատեգորիա:Իսպանացի երգչուհիներ
Կատեգորիա:Նոյեմբերի 10 ծնունդներ
Կատեգորիա:Իսպանացի երաժիշտներ
Կատեգորիա:Իսպանացի կիթառահարներ
Մեյ Ֆեյնգոլդ

**Մեյ Ֆեյնգոլդ** (եբրայերեն՝ מיי פיינגולד, ), իսրայելցի երգչուհի։ 2014 թվականի մայիսին Կոպենհագենում (Դանիա) անցկացված Եվրատեսիլ 2014 երգի մրցույթում ներկայացրել է Իսրայելը «Same Heart» երգով։

## Կարիերա
Մեյ Ֆեյնգոլդն իր երաժշտական կարիերան սկսել է դպրոցական համերգներով, ինչից հետո սկսել է վոկալի դասեր առնել (գերազանցապես դասական օպերային)։ Պատանեկան տարիքից Մեյ Ֆեյնգոլդը մասնակցել է բազմաթիվ շոուների, ներառյալ ելույթները գիշերային ակումբներում և բարերում։ Հետագայում դարձել է  «Disiac» խմբի մենակատար։Խումբը ելույթ է ունեցել «Arad Festival» փառատոնում  2009 թվականին և մասնակցել իսրայելական հին հիթերի քավեր տարբերակների «Hebrew Labor» ալբոմի ստեղծմանը։

Մեյ Ֆեյնգոլդը ճանաչման է արժանացել 2009 թվականին, երբ զբաղեցրել է երրորդ տեղը «Kohav Nolad» («Աստղերի ֆաբրիկայի» իսրայելական տարբերակը) հեռուստաշոուի յոթերորդ եթերաշրջանում։ Նախագծի շրջանակներում հիմնականում ելույթ է ունեցել ռոք ոճով։ Շոուից մեկ շաբաթ անց թողարկել է իր առաջին սինգլը՝ «Lishbor Regel»։ Մեյ Ֆեյնգոլդի առաջին ալբոմը՝ «Soda Pop», վաճառքում հայտնվել է 2010 թվականի հուլիսի 23-ին։

2013 թվականին Մեյ Ֆեյնգոլդը «Եվրատեսիլ 2014» մրցույթի ազգային ընտրության փուլում ընտրվել է ընդունող հանձնաժողովի կողմից տասնվեց թեկնածուներից, որոնցից բարձր են գնահատվել Մայա Բուսկիլան ու Էլլա Դորոնը, սակայն վերջնական արդյունքում ընտրվել է Մեյ Ֆեյնգոլդը։

«Kdam 2014» նախընտրական փուլի եզրափակչում հաղթել է «Same heart» (թարգմ․՝ «Նույն սիրտը») երգը, որը գրվել է անգլերեն և եբրայերեն (տեքստի և երաժշտության հեղինակ՝ Ռամի Թալմիդ)։

Մեյ Ֆեյնգոլդը ելույթ է ունեցել «Եվրատեսիլի» երկրորդ կիսաեզրափակչի առաջին հատվածում՝ երկրորդ համարի ներքո։ Նա ստացել է 19 միավոր և զբաղեցրել 14-րդ հորիզոնականը՝ չանցնելով եզրափակիչ։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:Եվրատեսիլ 2014 երգի մրցույթի մասնակիցներ
Կատեգորիա:Իսրայելցի դերասանուհիներ
Կատեգորիա:Իսրայելցի երգիչներ
Կատեգորիա:Իսրայելցի երգչուհիներ
Կատեգորիա:Իսրայելցի երաժիշտներ
Արայիկ Ալեքյան

**Արայիկ Ժորայի Ալեքյան** (), հայ քանդակագործ, Հայաստանի վաստակավոր նկարիչ (2011)։

## Կենսագրություն
1979 թվականին ավարտել է Փանոս Թերլեմեզյանի անվան գեղարվեստի ուսումնարանը։ 1985 թվականին ավարտել է Երևանի գեղարվեստա-թատերական ինստիտուտը, 1986-1989 թվականներին՝ սովորել է Մոսկվայի գեղարվեստի ակադեմիայի Երևանյան մասնաճյուղում։ 1988 թվականից Հայաստանի նկարիչների միության անդամ է։

## Ցուցահանդեսներ
* 2012 թվականին «Դրախտի որոնումներում», Հայաստանյան նոր ֆիգուրատիվ արվեստ, Պեզարո, Իտալիա
* 2012 թվականին «Անտիկյան» պատկերասրահ, Երևան
* 2011 թվականին «Նախնիների պար», Հայաստանի ազգային պատկերասրահ
* 2011 թվականին «Արվեստների քաղաք» ցուցահանդես, Փարիզ, Ֆրանսիա
* 2011 թվականին «Սարդ» ցուցահանդես, ԵվրոԷքսպո 2011, Դուսենդորֆ, Գերմանիա
* 2008, 2007, 2006, 2004 թվականներին Բացօթյա ցուցահանդես, Շառլ Ազնավուրի հրապարակ, Երևան, Հայաստան
* 2007, 2003 թվականներին Հայաստանի նկարիչների միություն, Երևան, Հայաստան
* 2007 թվականին Բացօթյա ցուցահանդես «Մոսկվա» կինոթատրոնի դիմաց, Երևան, Հայաստան
* 2006 թվականին «Ձի», «Ցուլ», «Արջ» քանդակների ցուցադրություն Բրյուսելում, Բելգիա
* 2005 թվականին «Կովկասյան արվեստ ասոցիացիա» Բիենալե, Վրաստան
* 1999 թվականին Միջազգային մշակութային փառատոն, Բեյրութ, Լիբանան
* 1998 թվականին ՆՓԱԿ, Երևան, Հայաստան
* 1998 թվականին Ավանգարդ արվեստ, Երևան, Հայաստան
* 1998 թվականին Ավանգարդ արվեստի միջազգային բիենալե, Գյումրի, Հայաստան
* 1982-1991 թվականներին Հանրապետական ցուցահանդեսներ Հայաստանում
* 1991 թվականին «Գոյակ» արվեստ-բիզնես ասոցիացիա, Հայաստան
* 1990 թվականին «Աշխարհի երիտասարդները» միջազգային ցուցահանդես, Մոսկվա, Ռուսաստան
* 1989 թվականին Միջազգային ցուցահանդես, Մոսկվա, Ռուսաստան
* 1983 թվականին «Քանդակ 83» միջազգային ցուցահանդես, Մոսկվա, Ռուսաստան

## Մրցանակներ
* 2002 թվականին «Վահագն» մրցանակ «Ռնգեղջյուր» ստեղծագործության համար, Երևան
* 2005 թվականին Սուրեն Տեր-Գրիգորյանի («Շողակաթ» հեռուստաընկերություն, Հայաստան)` «Երկաթից ծնվածը» Արայիկ Ալեքյանի արվեստի մասին ֆիլմը Փարիզում արժանացել է Էպոնա միջազգային փառատոնի Գրան-պրի մրցանակին

## Պատկերասրահ

«Վազգեն Սարգսյանի» արձանը Արարատում.JPG|Վազգեն Սարգսյանի հուշարձանը Արարատում, քանդակագործ՝ Արայիկ Ալեքյան, ճարտարապետ՝ Պարգև Սեդրակյան
Սարդ1.JPG
Yerevan horse.jpg
Ցուլ.JPG
Bear by Ara Alekyan.jpg


## Ծանոթագրություններ

## Արտաքին հղումներ
* Երկաթը մագնիսի նման ինձ ձգում է. Արա Ալեքյան  
* Արա Ալեքյան, երկաթագործ վարպետ 

Կատեգորիա:Երևանի պետական գեղարվեստաթատերական ինստիտուտի շրջանավարտներ
Կատեգորիա:Հայաստանի վաստակավոր նկարիչներ
Կատեգորիա:Հայ քանդակագործներ
Կատեգորիա:Հայաստանի նկարիչների միության անդամներ